हरिकीर्तन दंगल भंडारे का समापन
गांवपाडली के बंजाराबाबा के स्थान पर घमसीदास महाराज के सानिध्य में चल रहे दो दिवसीय हरीकीर्तन दंगल भंडारे का समापंन शुक्रवार को मुख्य अतिथि राजगढ़-लक्ष्मणगढ़ विधायक गोलमा देवी ने किया। कार्यक्रम में पूर्व विधायक जौहरीलाल मीणा, अलवर डेयरी चेयरमैन बन्नाराम मीणा आदि अतिथियों का स्वागत किया गया। इस अवसर पर अतिथियों ने ऐसे आयोजनों को आपसी भाईचारा बढ़ाने वाला बताते हुए सामाजिक सौहार्द समरसता बनाए रखने को कहा। समारोह में विधायक गोलमा देवी ने विधायक कोटे से सामुदायिक भवन के लिए पांच लाख रुपए देने की घोषणा की। कार्यक्रम में हरिकीर्तन पार्टी डोली का राजबास, शेरगढ़ तथा टहटडा की लालमन धोलाराम की पार्टियों ने भजन धार्मिक कथाएं प्रस्तुत की। मंच संचालन रामकिशन सरपंच ने किया। इस मौके पर टहटडा सरपंच मौजीराम मीणा, रैणी सरपंच हरिसिंह मीणा, भाजपा नेत्री सुनीता मीणा, श्यामबिहारी पांडेय, मदन मीणा, कैलाश चन्द मीणा आदि मौजूद थे।
रैणी. हरिकीर्तन दंगल भंडारे के समापन पर मौजूद श्रद्धालु।
hin_Deva hin_Deva bho_Deva